PLATNI BILANAS BiH

Platni bilans BiH

Deficit tekućeg računa za 2016.godinu iznosio je 1,3 milijardi KM. Doznake građana iz

inostranstva zabilježile godišnji rast od 2,5%

Grafikon - Deficit tekućeg računa BiH

Kao što je to i do sada bio slučaj u BiH deficit tekućeg računa je i dalje najviše bio određen

kretanjem deficita vanjske trgovine (roba i usluga), koji je u posmatranom periodu smanjen za

5,3%. U sva četiri kvartala 2016. godine zabilježena je negativna stopa rasta vanjskotrgovinskog

deficita koja se kretala u rasponu od 2,7‐12,6%. Kod komponenti izvoza roba i usluga, koji je

porastao za 7% u 2016.godini, pored porasta izvoza roba (8,8%) primjetan je porast izvoza usluga

(2,7%) te zanemarivo smanjenje procesuiranja.

Prema raspoloživim podacima deficit tekućeg računa Bosne i Hercegovine za 2016.godinu iznosio

je 4,3% BDP‐a (projekcija DEP‐a, rashodovni pristup), odnosno manji je za 1% u odnosu na

prethodnu godinu.

Kada se posmatra u nominalnom iznosu deficit tekućeg računa u okviru platnog bilansa Bosne i

Hercegovine za 2016. godinu iznosio je 1,3 milijardi KM što predstavlja smanjenje za oko 17% u

odnosu na 2015. godinu.

Posmatrano po kvartalima može se reći da su prvi i posljednji kvartal zabilježili rast od 41%

odnosno 3% u odnosu na isti period prošle godine. U drugom kvartalu zabilježena je negativna

stopa rasta od 18% dok se treći kvartal istakao sa 60% manjim kvartalnim deficitom te kao takav

najviše doprinio godišnjem/ukupnom smanjenju deficita tekućeg računa za 2016.godinu.

Kada se posmatra uvoz roba i usluga može se primjetiti da je najvećim dijelom do porasta od

2,8% došlo usljed povećanog uvoza roba (2,7%) te uvoza usluga (2,9%)38.

Stranica 2 od 6

Grafikon - Uporedni prikaz kretanja vanjskotrgovinskog i deficita tekućeg računa po kvartalima

2016.godine

Tekući neto prilivi iz inostranstva su ostali na približno istom nivou kao i prošle godine (smanjenje

od 0,5% ). U 2016. godini došlo je do pada tekućih priliva iz inostranstva od 1,3% u prvom redu

zbog smanjenih priliva po osnovu socijalnih beneficija iz inostranstva od 2,4%.

Doznake građana iz inostranstva su nastavile sa rastom te su zabilježile porast u sva četiri kvartala

2016. godine (rast se kretao u intervalu 1,7‐4,6%). Doznake građana su zabilježile rast od 2,5% na

godišnjem nivou.

Tekući odlivi iz inostranstva su u 2016. godini zabilježili smanjenje od 3,7% . Do ovoga je

prevashodno došlo zbog nefinansijskog sektora gdje je zabilježeno smanjenje odliva od skoro 53%

po osnovu dividendi od direktnih i portfolio investicija (u 2016. godini ovi odlivi su bili 115 miliona

KM dok su u 2015. iznosili 244 miliona KM).

Usljed smanjenja deficita tekućeg računa došlo je i do umanjenja potrebe za finansiranjem istog,

tako da je uz finansijske neto prilive iz inostranstva, približno iste kao i prethodne godine, došlo

do porasta deviznih rezervi od 5,6% u 2016. godini .

Izvor podataka: IMF – BPM6 A3.26 ‐ U metodologiji platnog bilansa, promjena vlasništva je princip

koji determiniše pokrivenost i vrijeme registracije međunarodnih transakcija. Posljedica primjene

koncepta promjene vlasništva u robnoj razmjeni je da će se izvoz roba rasporediti na području

prebivališta novog vlasnika i uvoz na području prebivališta bivšeg vlasnika. Međutim,

internacionalni standardi za međunarodnu statistiku trgovine, kao i povrati carina u većini

ekonomija, zasnivaju se umjesto toga na fizičkom kretanju roba preko

nacionalnih i carinskih granica, a praćenje ovih pokreta se nužno ne poklapaju s promjenama u

vlasništvu.

Grafikon - Finansiranje deficita tekućeg računa BiH u % BDP‐a

Stranica 3 od 6

Finansiranje deficita tekućeg računa se realizovalo povlačenjem strane aktive od 291 milion KM

(upola manje nego u 2015. godini kada je povlačenje iznosilo 578 miliona KM). Od toga iznosa

63% je iz sektora nefinansijskih preduzeća dok je preostali dio iz finansijskog sektora (najvećim

dijelom od kratkoročnih ulaganja u valute i depozite).

Inostrane obaveze BiH u smislu finansiranja deficita tekućeg računa su finansirane kroz prilive

stranih ulaganja u vlasnički kapital od 427 miliona KM (najvećim dijelom u oblasti nefinansijskih

preduzeća), sredstvima trgovinskih kredita u iznosu 527 miliona KM i vanjskim zaduživanjem (u

koji ulazi otplata duga) u iznosu 455 miliona KM.

Trgovinski krediti su učestvovali sa 40% u finansiranju deficita tekućeg računa i bili su viši od

višegodišnjeg prosjeka (u periodu 2007‐2015 prosjek od 27%).

Vanjskotrgovinska razmjena u BiH u 2016. Godini u % BDP‐a

Nastvljen je trend rasta u okviru vanjskotrgovinske robne razmjene sa svijetom Poboljšanje svih

vanjskotrgovinskih indikatora Rast obima trgovine, izvoza i uvoza roba, smanjenje deficita I bolja

Stranica 4 od 6

pokrivenost uvoza izvozom Realne stope rasta više u odnosu na nominalne usljed pada svjetskih

cijena Tokom 2016. godine nastavljen je trend rasta u bh. Vanjskotrgovinskoj robnoj razmjeni sa

svijetom.

Glavne karakteristike vanjskotrgovinske robne razmjene bile su povećanje obima ukupne robne

razmjene, izvoza i uvoza roba, te smanjenje vanjskotrgovinskog robnog deficita i bolja

pokrivenost uvoza izvozom u odnosu na prošlu godinu.

Ključne determinante kretanja bh. vanjskotrgovinske robne razmjene u 2016. godini bile su

jačanje poslovne aktivnosti u glavnim trgovinskim partnerima (izvozna tražnja), povećanje

industrijske proizvodnje, rast domaće tražnje i nizak nivo svjetskih cijena za pojedine bh. izvozne

proizvode.

Grafikon - Pregled vanjskotrgovinske robne razmjene u BiH u 2016. godini (nominalni iznosi i

stope rasta)

Kretanje izvoza roba u 2016. godini

U toku 2016. godine Bosna i Hercegovina je ostvarila izvoz roba u vrijednosti od 9,416 milijardi

KM što predstavlja nominalno povećanje od 4,8% u odnosu na prethodnu godinu39, dok je realni

rast bio sigurno viši usljed nižeg nivoa cijena u odnosu na prethodnu godinu. Naime, uslijed pada

svjetskih cijena pojedinih berzanskih roba tokom 2016. godine, prema podacima BHAS‐a došlo je

i do pada izvoznih cijena bh. proizvoda od 2,6% u odnosu na prethodnu godinu.40 Najznačajnija

smanjenja izvoznih cijena zabilježena su u okviru naftnih derivatai koksa 15%, baznih metala 10%,

električne opreme i hemikalija od preko 5%.

Ovogodišnji rast izvoza omogućen je ponajviše zahvaljujući povećanju proizvodnje u

prerađivačkoj industriji. Međutim, za razliku od prethodnih godina ovogodišnji rast izvoza je

ostvaren bez značajnijeg doprinosa tradicionalnih nosila izvoza kao što su bazni metali i mineralni

proizvodi. Tako su najznačajnija povećanja i doprinosi ukupnom rastu robnog izvoza su ostvarena

u okviru metalnih proizvoda 16,3% (1,3 p.p), namještaja 9,6% (1 p.p), hemijskih proizvoda 16%

(0,9 p.p), prehrambenih proizvoda od oko 8,6% (0,7 p.p) i drvnih proizvoda 9,6% (0,6 p.p). S druge

Stranica 5 od 6

strane,najznačajnija smanjenja izvoza a samim tim i negativni doprinosi rast rastu su zabilježeni

u okviru baznih metala 14% (1,7 p.p), sekundarnih sirovina 11,5% (0,3 p.p), nafte i naftnih

derivata od 6,5% (0,3 p.p).

Registrirana smanjenja u okviru ovih kategorija su posljedica smanjenja cijena i tražnje za ovim

proizvodima na izvoznim tržištima.

Posmatrano po glavnim trgovinskim partnerima, BiH je tokom 2016. godine na tržišta zemalja EU

ostvarila izvoz roba u vrijednosti od 6,734 milijardi KM što predstavlja povećanje od 4,4%, dok je

izvoz na tržišta zemalja CEFTA‐e iznosio 1,394 milijadi KM gdje je registrirana stopa rasta bila

gotovo identična i iznosila je 4,5% u odnosu na prethodnu godinu. Tako je povećanje bh. robnog

izvoza u zemlje EU u ukupnom rastu učestvovalo sa 3,1 p.p, zemlje CEFTA‐e sa 0,7p.p dok se

ostatak od 1 p.p

Posmatrano po zemljama najviše stope rasta izvoza roba zabilježene su prilikom izvoza u

Sloveniju 7,7%, Srbiju 6,7%, Hrvatsku 6,5% i Njemačku 4,7%, dok su smanjenja registrirana u

okviru izvoza u Italiju 6,9% i Austrija 1,6%.

Grafikon - Struktura bh. robnog izvoza po glavnim trgovinskim partnerima u 2016. Godini

Kretanje uvoza roba u 2016. godini

Uvoz roba u Bosni i Hercegovini u 2016. godini iznosio je 16,139 milijardi KM što predstavlja

nominalno povećanje od 1,8%, dok je realni rast bio vjerovatno nešto viši usljed smanjenja

uvoznih cijena. Tokom 2016. godine u BiH je registrirano smanjenje uvoznih cijena od 4,3% u

odnosu na prethodnu godinu.

Registrirano povećanje uvoza roba je posljedica višeg nivoa ekonomske aktivnosti odnosno rasta

domaće tražnje koja se dobrim dijelom snadbijeva iz vana odnosno uvoza. Ako se struktura bh.

Robnog uvoza posmatra na nivou proizvoda vidljvo je povećanje uvoza u okviru većine kategorija

pri čemu su najviše stope rasta zabilježene prilikom uvoza motornih vozila 9,4% (0,6 p.p),

električne opreme 14% (0,6 p.p), prehrambenih proizvoda oko 5% (0,5 p.p) i odjeće 16% (0,3 p.p).

S druge strane, najznačajnija smanjenja uvoza roba odnosno negativan doprinos rastu uvoza

Stranica 6 od 6

registriran prilikom uvoza energenata kao što su nafta i naftni derivati i kameni ugalj gdje je

zabilježen pad od oko 20% (1,1 p.p) odnosno 16% (0,3) u odnosu na prethodnu godinu.

Ako se bh. uvoz roba u 2016. godini posmatra po glavnim trgovinskim partnerima, BiH je iz

zemalja EU uvezla robe u vrijednosti od 10,007 milijardi KM što je više za 3,8% u odnosu na

prethodnu godinu, dok je uvoz iz zemalja CEFTA‐e iznosio 2,069 milijardi KM i povećan je za 5,7%.

Posmatrano po zemljama, povećanja uvoza roba su registrirana prilikom uvoza iz Italije 8,1%,

Srbije 5,8%, Slovenije 7,5% i Njemačke 4,4%, dok su smanjenja zabilježena prilikom uvoza iz Rusije

od 22,2%, Hrvatske 3,3% i Austrije 0,9% a uvoz roba iz Kine se zadržao na prošlogodišnjem nivou.

Grafikon - Struktura bh. robnog uvoza po glavnim trgovinskim partnerima u 2016. Godini

Kretanje vanjskotrgovinskog deficita i pokrivenost uvoza izvozom u 2016. godini

Bh. vanjskotrgovinski robni deficit u 2016. godini iznosio je 6,723 milijardi KM i u odnosu na

prethodnu godinu smanjen je za 2,1%. Posmatrano po glavnim trgovinskim partnerima, tokom

2016. godine došlo je do povećanja vanjskotrgovinskog robnog deficita sa zemljama EU za 2,5% i

zemljama CEFTA‐e za 8,3%. S druge strane, tokom navedenog perioda došlo je do smanjenja

deficita koji se odnosi na vanjskotrgovinsku robnu razmjenu van ova dva trgovinska bloka. Tako

je vanjskotrgovinski deficit sa ostalim zemljama koji je iznosio 2,774 (41% ukupnog bh.

vanjskotrgovinskog deficita) smanjen za 9% što je bio i ključni razlog navedenog smanjenja

ukupnog vanjskotrgovinskog deficita u BiH.

Ukupna pokrivenost uvoza izvozom roba u BiH u odnosu na prethodnu godinu poboljšana je za

1,6 p.p i iznosila je 58,3%. Ako se pokrivenost uvoza izvozom roba posmatra po trgovinskim

blokovima vidljivo je da BiH u 2016. godini ostvarila pokrivenost uvoza izvozom roba sa zemljama

EU od 67,9%, dok je pokrivenost u okviru CEFTA‐e iznosila 67,7%. Detaljniji pregled bh.

vanjskotrgovinske robne razmjene sa svijetom u 2016. godini prikazan je u tabeli ispod: